3. การประกอบธุรกิจของแต่ละสายผลิตภัณฑ์

บริษัท แฟนซีวู๊ดอินดัสตรีส จำกัด (มหาชน)
ประกอบธุรกิจในการจัดจำหน่ายสินค้าประเภทเฟอร์นิเจอร์ผลิตภัณฑ์
ไม้ยางพาราประเภทถอดประกอบได้ (Knock down Furniture)
ทั้งภายในประเทศและต่างประเทศ
โดยลูกค้าจากต่างประเทศส่วนใหญ่จะเป็นผู้ออกแบบชุดผลิตภัณฑ์ตามสไตล์และรสนิยมของลูกค้ามาให้
ซึ่งบริษัทฯจะนำไปจ้างบริษัทภายนอกทำการผลิตให้ และนำมาส่งออกในนามบริษัท
แฟนซีวู๊ดอินดัสตรีสฯ

> ลักษณะผลิตภัณฑ์

-   ชุดเฟอร์นิเจอร์ไม้ยางพารา ได้แก่ เฟอร์นิเจอร์ที่ใช้ในครัวเรือน โต๊ะอาหาร, เก้าอี้,
    และชุดของใช้ในห้องและห้องรับแขก เป็นต้น

-   ผลิตภัณฑ์อื่นๆ เป็นผลิตภัณฑ์สำหรับใช้ประโยชน์ภายในสำนักงาน เช่น
    โต๊ะคอมพิวเตอร์และเก้าอี้

> ภาวะตลาดและการแข่งขัน

ภาวะการตลาด

-   กลยุทธ์การตลาด บริษัทจะมุ่งเน้นการขายเฟอร์นิเจอร์ไม้ยางพาราแบบขายส่ง
    โดยบริษัทกำหนดกลยุทธ์สำคัญดังนี้ :-

1.  คุณภาพของผลิตภัณฑ์ :
    บริษัทให้ความสำคัญอย่างมากต่อการผลิตผลิตภัณฑ์ที่มีคุณภาพและตรงกับความต้องการของลูกค้าในแต่ละประเภท
    เช่น ความแข็งแรง
    ความประณีตเรียบร้อยโดยเฉพาะวัตถุดิบไม้ยางพาราแปรรูปและไม้ประสานที่ซื้อจากบริษัทย่อย
    ต้องมีคุณภาพและได้มาตรฐานสำหรับการผลิตเฟอร์นิเจอร์

2.  การกำหนดราคา : บริษัทจะกำหนดตามราคาตลาด
    แต่ไม่มีนโยบายในการแข่งขันด้านราคาโดย
    ตัดราคาแข่งกับคู่แข่งขันอื่นทั้งในประเทศและต่างประเทศ

3.  ระยะเวลาการส่งมอบ :
    จากการที่บริษัทมุ่งเน้นการผลิตในปริมาณมากจึงสามารถดำเนินการผลิตให้กับลูกค้าได้อย่างรวดเร็วและส่งมอบผลิตภัณฑ์ได้ทันต่อความต้องการของลูกค้าซึ่งถือว่าเป็นจุดแข็งที่สำคัญของบริษัทและยังเป็นการสร้างความเชื่อถือที่ดีต่อลูกค้า

    -   ลักษณะลูกค้า ลูกค้าของบริษัทเป็นผู้ค้าส่งหรือผู้นำเข้าผลิตภัณฑ์เฟอร์นิเจอร์
        ส่วนใหญ่เป็นลูกค้าระดับกลางขึ้นไปและเป็นลูกค้าประจำที่มีการซื้อขายกับบริษัทเป็นเวลานานกว่า
        5 ปีขึ้นไป สำหรับลูกค้ารายอื่นๆ
        จะเริ่มด้วยการทดลองซื้อจำนวนหนึ่งหลังจากที่มั่นใจในคุณภาพ ราคา
        และความน่าไว้วางใจด้านความซื่อสัตย์ การตรงต่อเวลาหรือบริการอื่นๆ แล้ว
        ลูกค้าจะเพิ่มปริมาณการสั่งซื้อมากขึ้น
        โดยบริษัทได้กำหนดเกณฑ์ในการคัดเลือกคำสั่งซื้อของลูกค้า คือ ปริมาณการสั่งซื้อ
        รูปแบบของผลิตภัณฑ์และผลกำไรจากการดำเนินงาน
        โดยปกติคำสั่งซื้อของลูกค้าจะมีอยู่อย่างต่อเนื่องตลอดทั้งปี
        สำหรับลูกค้าหลักในประเทศสหรัฐอเมริกาปกติจะมีปริมาณคำสั่งซื้อมากในไตรมาสที่ 3
        และ 4 ของแต่ละปี สำหรับปีที่ผ่านมาอาจลดน้อยลง
        เนื่องจากสภาพเศรษฐกิจโลกและเศรษฐกิจภายในของอเมริกาเอง
        ประกอบกับเงินบาทที่แข็งค่าขึ้น
        โดยบริษัทได้ให้ความสำคัญกับลูกค้าทุกรายโดยไม่มีการพึ่งพาลูกค้ารายใดรายหนึ่งมากเกินไป

    -   กลุ่มเป้าหมาย
        บริษัทมุ่งเน้นลูกค้าประเภทผู้ค้าส่งหรือผู้นำเข้าผลิตภัณฑ์เฟอร์นิเจอร์ที่อยู่ในระดับสูงของประเทศสหรัฐอเมริกาเป็นหลัก
        เนื่องจากเป็นตลาดขนาดใหญ่มีความต้องการสูงซึ่งเกิดจากพฤติกรรมของผู้บริโภคที่ชอบเปลี่ยนหรือปรับปรุงแบบเฟอร์นิเจอร์ในบ้าน
        2–3 ปีต่อครั้ง สำหรับลูกค้าในประเทศอื่นๆ ก็จะมีบ้าง เช่น ประเทศแคนาดา, อังกฤษ,
        เยอรมัน ,อิตาลี รวมถึงประเทศญี่ปุ่น เป็นต้น

    -   การจำหน่ายและช่องทางการจำหน่าย
        บริษัทจำหน่ายผลิตภัณฑ์ผ่านผู้ค้าส่งหรือผู้นำเข้าของประเทศ (Wholesaler &
        Importer)
        ซึ่งเป็นผู้ซื้อผลิตภัณฑ์ในปริมาณมากเพื่อนำไปจำหน่ายต่อหรือนำไปจำหน่ายให้กับผู้ค้าปลีก
        (Retailers)
        หรือบางรายเป็นผู้นำเข้าสินค้ากึ่งสำเร็จรูปเพื่อนำไปผลิตต่อและจัดจำหน่ายให้กับผู้ค้าปลีกต่อไป
        เนื่องจากผู้ค้าปลีกส่วนใหญ่ต้องการความสะดวกในการติดต่อกับผู้ค้าส่งหรือผู้นำเข้าซึ่งอยู่ใกล้ชิดมากกว่าและไม่ต้องการรับภาระในกรณีที่สินค้าเกิดความเสียหาย
        เช่น ลูกค้าประเภทห้างสรรพสินค้า ร้านจำหน่ายเฟอร์นิเจอร์ชั้นนำ เป็นต้น
        สัดส่วนการขายภายในประเทศและต่างประเทศในปี 2555
        ปัจจุบันบริษัทจำหน่ายสินค้าส่วนใหญ่ภายในประเทศคิดเป็นสัดส่วนร้อยละ 40
        และส่งไปยังต่างประเทศ คิดเป็นสัดส่วนร้อยละ 60

    -   การแข่งขัน

    -   ปัจจุบันอุตสาหกรรมเฟอร์นิเจอร์ไม้ยางพาราในตลาดโลกมีการแข่งขันสูง
        ตั้งแต่ตลาดระดับล่างถึงตลาดระดับกลางทั้งผู้ผลิตในประเทศและคู่แข่งต่างประเทศ เช่น
        จีน เวียดนาม และ มาเลเซีย ฯลฯ ลูกค้าจึงมีโอกาสเลือกซื้อผลิตภัณฑ์ได้จากแหล่งต่างๆ
        มากขึ้น
        โดยเฉพาะการแข่งขันในเรื่องราคาขายที่ประเทศไทยมีความเสียเปรียบเนื่องจากมีต้นทุนการผลิตสูงกว่า
        อาทิ ค่าเงินบาทที่แข็งค่าขึ้นมากกว่าปรเทศคู่แข่งขันทางการค้าอย่าง เวียดนาม มาเลซีย
        อีกทั้งต้นทุนวัตถุดิบ ต้นทุนค่าแรงงานและยังขาดแคลนแรงงานไทยที่มีฝีมือ เป็นต้น
        แต่อย่างไรก็ตามบริษัทจึงต้องพัฒนารูปแบบผลิตภัณฑ์
        ปรับปรุงและรักษามาตรฐานคุณภาพสินค้าเพื่อให้ลูกค้ามีความมั่นใจผู้ผลิตในประเทศไทยมากขึ้นและเป็นการแข่งขันกับผู้ผลิตของประเทศเพื่อนบ้านที่ปัจจุบันมีความได้เปรียบประเทศไทยได้อีกทางหนึ่ง

    -   สภาพและศักยภาพการแข่งขัน
        ปัจจุบันบริษัทได้ปรับเปลี่ยนรูปแบบการดำเนินธุรกิจจากผู้ผลิตเฟอร์นิเจอร์ไม้ยางพาราเพื่อส่งออก
        มาเป็นการรับคำสั่งซื้อจากลูกค้าเข้ามาและนำไปว่าจ้างบริษัทภายนอกผลิตโดยใช้วัตถุดิบทั้งหมดของบริษัทฯ
        และส่งออกในนามบริษัทแฟนซีวู๊ดอินดัสตรีสฯ ซึ่งบริษัทฯมีความได้เปรียบ
        ที่มีโรงงานแปรรูปไม้ยางพาราเป็นของตนเอง ซึ่งใช้เป็นวัตถุดิบหลักของการผลิต
        เมื่อพิจารณาโดยรวมแล้วบริษัทยังอยู่ในระดับที่สามารถแข่งขันกับประเทศเพื่อนบ้านได้
        นอกจากนี้บริษัทได้หันมาเน้นการผลิตที่ใช้วัตถุดิบอื่นทดแทนวัตถุดิบหลักไม้ยางพารา เช่น
        ไม้วีเนียร์, ไม้พาติเคิ้ล และ MDF เป็นต้น
        การแสวงหาลูกค้าขายตรงก็เป็นอีกหนทางใหม่
        ที่สามารถเพิ่มจำนวนลูกค้าขึ้นได้อีกวิธีหนึ่งเช่นกัน

การจัดหาผลิตภัณฑ์

บริษัทฯใช้วัตถุดิบไม้ยางพาราแปรรูปและไม้ประสานจากไม้ยางพาราที่ผลิตจากบริษัทย่อยเป็นหลัก

ผลกระทบหรือข้อพิพาทเกี่ยวกับสิ่งแวดล้อม

บริษัทและบริษัทย่อยได้ให้ความสำคัญต่อสิ่งแวดล้อมมาตลอดโดยดำเนินการลดผลกระทบต่อสิ่งแวดล้อมให้มีผลกระทบน้อยที่สุด
อาทิเช่น เศษไม้, ขี้เลื่อยและฝุ่นผง
จะนำมาใช้เป็นเชื้อเพลิงทำความร้อนในการอบไม้หากมีเศษไม้ที่เหลือใช้จะจำหน่ายให้กับบริษัทภายนอกนำไปเป็นเชื้อเพลิงความร้อน
สำหรับขี้เลื่อยและฝุ่นผงบริษัทได้ติดตั้ง Dust Collector
เป็นระบบเก็บกักและดูดส่งนำพาไปใช้งานจึงไม่ก่อผลกระทบกับสภาพแวดล้อมภายนอก

สี
บริษัทใช้สีประเภทไม่มีสารตะกั่วและใช้เครื่องจักรในการพ่นสีด้วยระบบดักละอองสีด้วยม่านน้ำและระบบไฟฟ้าสถิตย์โดยใช้คลื่นแม่เหล็กทำให้สีเป็นประจุบวกและเฟอร์นิเจอร์เป็นประจุลบซึ่งจะไม่มีการฟุ้งกระจายของละอองสี
โดยสีจะจับเฉพาะชิ้นงานเท่านั้นและไม่มีผลกระทบต่อสิ่งแวดล้อม

กาว บริษัทใช้กาวที่ไม่มีส่วนผสมของสารระเหยในการผลิตเฟอร์นิเจอร์

งานที่ยังไม่ส่งมอบ

- ไม่มี -

4. การวิจัยและพัฒนา

บริษัทฯ จะผลิตสินค้าตามรูปแบบที่ผู้ซื้อเป็นผู้กำหนดหรือนำตัวอย่างมาให้บริษัทผลิตในเบื้องต้น จากนั้น
จะจัดทำตัวอย่างสินค้าและส่งกลับให้ลูกค้าพิจารณาจนเป็นที่พอใจและบางกรณีสินค้าของบริษัทจะต้องนำไปทดสอบคุณภาพกับสถาบันภายนอกที่มีมาตรฐานเป็นที่ยอมรับทั่วโลก
คือ MTL(Merchandise Testing Laboratory) เพื่อสร้างความมั่นใจให้กับลูกค้า